**הודעה לעיתונות**

**הסקסופוניסט עמיקם קימלמן מארח את הפסנתרן הרומני פטריקה אנדריי במופע**

**אהבה למכירה**

**20-23.05.2015**

הסקסופוניסט עמיקם קימלמן

מארח את הפסנתרן הרומני פטריקה אנדריי במופע

אהבה למכירה

שירי האהבה הגדולים של ג'ורג' גרשווין, קול פורטר, נט קינג קול ואחרים

**יום רביעי ה 20 במאי ב 20:30 – פאב הפרה, מושב שבי ציון, ליד נהריה**

להזמנות כרטיסים: טלפון 0507220091 או במייל: rikitil@gmail.com

**יום חמישי ה 21 במאי ב 21:00 – כפר בן נון, עמק איילון**

להזמנות כרטיסים:058-6221227

**יום שישי ה 22 במאי ב 22:00 – תיאטרון הסטודיו בית הכט-מרכז הכרמל, שד' הנשיא 138 חיפה**

להזמנות כרטיסים: 04-8100104

<http://hastudio-tr.co.il/?page_id=21>

**מוצ'ש ה 23 במאי ב 21:30 – מועדון שבלול, האנגר 13, נמל תל אביב**

להזמנות כרטיסים: <http://www.shabluljazz.com/index.html>

**פטריקה אנדריי** – פסנתר

**עמיקם קימלמן** – סקסופונים

**יונתן וולצ'וק** – טרומבון

**סיימון סטאר** – קונטרבס

**רוני הולן** – תופים

<http://www.icr.ro/jazz2015_he>

**פטריקה אנדריי**

נחשב לאחד מפסנתרני הג'אז הטובים באירופה כיום.

נגינתו של פטריקה אנדריי משלבת וירטואוזיות יוצאת דופן עם צליל לירי ייחודי ומעוגנת עמוק במסורת הג'אז. זוכה המקום הראשון בתחרויות הפסנתר מרסיאל סולל 1988 (פאריז) ופסטיבל הג'אז של סיביו (רומניה). במהלך הקריירה שלו הופיע בפסטיבלי הג'אז של פאריז, וילנוס (ליטא), וינה, ליסבון, ברלין, ברצלונה, בריסל, בוקרשט ועוד, הוציא שלושה אלבומים עם השלישייה שלו, ניגן והקליט עם נגן האקורדיאון הצרפתי רישאר גאליאנו, המתופף האמריקאי בארי אלטשול, החצוצרן הרומני אמיל ביזגה ועם הביג בנד של המעבד הגרמני הנודע פיטר הרבולצהיימר

לצפייה בגרסתו של פטריקה אנדריי ל 'זמזום הדבורה' <https://www.youtube.com/watch?v=IlaqgbUSEUI>

**עמיקם קימלמן**

סקסופוניסט, מלחין ומעבד. בוגר האקדמיה למוזיקה ע"ש רובין באוניברסיטת ת"א. בוגר Berklee College of Music בבוסטון, ארה'ב. ניגן, הלחין ועיבד ליעל לוי, גרי אקשטיין, יהורם גאון, הכול עובר חביבי, אלון אוליארצ´יק, שלום חנוך, רמי קליינשטיין, נורית גלרון, מארינה מקסימיליאן בלומין, מיקי קם, אפרת גוש ואחרים. הלחין ועיבד לתוכניות טלוויזיה ורדיו, לתזמורת הפילהרמונית הישראלית, לסימפונייטה רעננה ולסינפונייטה הישראלית- באר שבע. כתב מוזיקה למופע "הקברט של הליקון" במסגרת פסטיבל ישראל ולסרט "קיץ אצל אריקה. הופיע עם אמני הג'אז לו סולוף, ג'ואן ברקין, ג'ף ברלין, לו מאריני, שילה ג'ורדן, איניאקי סנדובל, בילי קובהם, מייק דל פרו, ז'אן לו לוניון, פרנק אמסלם וה- New York Voices. היה חבר בלהקות הג´אז המיתולוגית "משיכת יתר" וב Hard Jazz Knights והנהיג את חמישיית הג´אז The Human Factory . הופיע בפסטיבלי ג´אז בגרמניה, דרום אפריקה, הונגריה, ספרד, אזרביג'אן וקזחסטן וברחבי ישראל. באוקטובר 2010 יצא לאור אלבום חדש, בעיבודו ובביצועו, ובו נעימותיו הגדולות של היוצר מיקי גבריאלוב. מנצח ומנהל מוזיקלי של "תזמורת הג´אז של תל אביב", מנהל אמנותי של לייבל הג´אז הישראלי Jazz 972 וכיהן כמנהלו הכללי והאקדמי של בית הספר רימון. במשך 24 שנים ומכהן כמנהל מגמת המוסיקה של התיכון האזורי 'נופי הבשור'.

לצפיה: <http://www.youtube.com/user/amki1956?feature=mheean>

**סיימון סטאר**

נגן קונטרבס. לאחר סיום לימודיו ב Victorian College of the Arts באוסטרליה למד אצל ענקי הבס גארי פיקוק ודייב הולנד, הופיע עם זמרי הג'אז האמריקאים קווין מהגוני וטאקורה רוג'רס, השתתף בהקלטות בלמעלה מ 40 אלבומים והפיק 14 אלבומים עם הרכבים בהנהגתו. מאז עלייתו לישראל בשנת 2009 סיימון פעיל מאוד בסצנת הג'אז המקומית והופיע, בין היתר, עם אלי דג'יברי, עומרי מור, יוליה פלדמן, רוברט אנצ'יפולובסקי ואחרים וניהל אמנותית את פסטיבל 'ג'אז בעיר הלבנה 2012' .

לצפייה: <https://www.youtube.com/watch?v=fCQK03aQG58>

**רוני הולן**

מתופף ומלחין מבכירי נגני הג‘אז בארץ. בוגר תואר ראשון באקדמיה למוסיקה בירושלים. מורה וותיק, ראש מחלקת תופים ברימון ומרצה באקדמיה למוסיקה בירושלים בתוכנית הרב תחומית.החל את דרכו בלהקת הרוק הירושלמית 'דובדבן'. למד כחמש שנים בפריס שם ניגן עם טובי הנגנים המקומיים: ז'אן לול לוניון, ז'אן פייר דוברבה, מישל בניטה, לואי ואן גינצברג מארסיאל סולל, ג'ורג' ארבניטס ועוד. היה תלמידו של המתופף ז'אן פול צ'יקרלי. בשנת 84’ היה חבר בתזמורת ה-'ביג בנד' של מונטה קרלו מונקו. בארץ ניגן בסדרות ג‘אז שונות במוזיאון ת"א, במשכן לאמנויות הבמה, פסטיבל ג‘אז בים האדום ופסטיבל הג‘אז של תל אביב וכן שש פעמים בפסטיבל 'העיר האסורה' בביגי'ין. ניגן עם גדולי הג'אז דייב ליבמן, בני גולסון, ג'יימס מודי, פרנק גמבלה, לו סולוף, אדי גומז, סם ריברס, פדרו איטורלדה, פרנק פוסטר ובתוכניות טלוויזיה רבות. היה חבר בהרכב הג‘אז 'משיכת יתר' וסולן ביצירותיו של ירון גוטפריד Capriole Jazz Suite ותזמור מיוחד של ירון לתמונות בתערוכה (מוסורגסקי). הוזמן לנגן עם התזמורת הפילהרמונית בערב שהוקדש ליצירותיו של לאונרד ברנשטיין. יצר את פרויקט ה'נביא' (משיריו של ג‘ובראן חליל ג‘ובראן) שבו כתב מוסיקה מקורית. רוני כתב שמונה ספרי לימוד בנושא קצב. שניים מספריו אף תורגמו לאחרונה לסינית ומופצים שם בחנויות.

לצפייה : <https://www.youtube.com/watch?v=b2giymMf2f0>

**יונתן וולצ'וק**

נגן טרומבון, מלחין ומעבד, ניגן ברחבי ארה"ב והעולם עם גדולי נגני הג'אז וביניהם: גיימס מודי, ג'ימי היט, סלייד המפטון, רנדי ברקר, פקיטו דה-ריברה , ג'וניור מאנס, בילי הרפר, רוי הרגרוב ועוד. היה חבר קבוע בתזמורת הביג-באנד על שם דיזי גילספי וכן בהרכביו של הטרומבוניסט הגדול סלייד המפטון. הוציא את אלבום הבכורה שלו MORE TO COME בשנת 2008, אלבום שזכה לשבחים רבים כולל תואר אלבום הבכורה של השנה בתחום הג'אז.

לצפייה: <https://www.youtube.com/watch?v=SDyIkgmnUEM&feature=em-share_video_user>